Tarybos Reglamentas (EEB) Nr. 2321/90
1990 m. liepos 24 d.
dėl Europos ekonominės bendrijos ir Žaliojo Kyšulio Respublikos susitarimo dėl žvejybos prie Žaliojo Kyšulio Respublikos krantų sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Ispanijos ir Portugalijos stojimo aktą, ypač į jo 155 straipsnio 2 dalies b punktą,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija ir Žaliojo Kyšulio Respublika vedė derybas ir parafavo susitarimą dėl žvejybos, kuri numato žvejybos galimybes Bendrijos žvejams vandenyse, į kuriuos Žaliojo Kyšulio Respublika turi suverenias teises arba kurie priklauso jų jurisdikcijai;
kadangi pagal Stojimo akto 155 straipsnio 2 dalies b punktą Taryba privalo nustatyti tvarką, kuri leistų, priimant sprendimus, atsižvelgti į visus ar dalį Kanarų salų interesų kiekvienu konkrečiu atveju, pirmiausia dėl žvejybos susitarimų sudarymo su trečiosiomis šalimis; kadangi šiuo konkrečiu atveju reikia nustatyti minėtą tvarką;
kadangi Bendrija suinteresuota šio Susitarimo patvirtinimu,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Europos ekonominės bendrijos ir Žaliojo Kyšulio Respublikos Vyriausybės susitarimas dėl žvejybos prie Žaliojo Kyšulio Respublikos krantų.
Susitarimo tekstas pridedamas prie šio reglamento.
2 straipsnis
Siekiant atsižvelgti į Kanarų salų interesus, 1 straipsnyje nurodytas susitarimas ir bendros žuvininkystės politikos nuostatos dėl žuvininkystės išteklių apsaugos ir valdymo, tiek, kiek reikia susitarimui įgyvendinti, taip pat taikomos laivams, plaukiojantiems su Ispanijos vėliava, kurie nuolatinai registruoti vietos kompetentingų institucijų registruose (
registros de base
) Kanarų salose laikantis sąlygų, nurodytų 1988 m. kovo 7 d. Tarybos reglamento (EEB) Nr. 1135/88 I priedo 6 pastaboje dėl sąvokos
"produkto kilmė" apibrėžimo ir administracinio bendradarbiavimo prekyboje tarp Bendrijos, Seutos ir Melilijos bei Kanarų salų muitų teritorijų [2] su pakeitimais, padarytais Reglamentu (EEB) Nr. 3902/89 [3].
3 straipsnis
Tarybos pirmininkas nusiunčia Susitarimo 14 straipsnyje numatytą pranešimą [4].
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. liepos 24 d.